सीआरपीएफ जवानों ने छत्तीसगढ़ के सुकमा में ढेर किए 4 नक्सली, तलाश अभियान जारी  
छत्तीसगढ़ में 4 नक्सली ढेर
मुठभेड़ में सीआरपीएफ जवानों ने मार गिराया
तलाश अभियान अभी भी जारी
छत्तीसगढ़ के सुकमा जिले में मंगलवार को केंद्रीय रिजर्व पुलिस बल (सीआरपीएफ) की विशेष यूनिट के साथ मुठभेड़ में चार नक्सली मारे गए. अर्धसैनिक बल की यूनिट ने यह जानकारी दी. जगरगुंडा क्षेत्र में बीमापुर से लगभग एक किलोमीटर अंदर जंगली क्षेत्र में मंगलवार सुबह लगभग छह बजे कमांडो बटालियन फॉर रिजोल्यूट एक्शन (कोबरा) यूनिट के खोजी अभियान के दौरान मुठभेड़ शुरू हो गई. 

Chhattisgarh: Security forces recover bodies of four Naxals, one INSAS rifle and two 303 rifle, during an encounter with naxals in Bimapuram, Sukma; Operation underway

सीआरपीएफ के एक अधिकारी ने कहा, "घटनास्थल से यूनीफॉर्म पहने चार नक्सलियों के शव, एक इंसास रायफल और दो 303 रायफलें बरामद हुईं." उन्होंने कहा कि गुरिल्ला रणनीति और जंगलों में युद्ध करने में सिद्धहस्त सीआरपीएफ की इस विशेष यूनिट ने जंगली क्षेत्र में तलाशी अभियान जारी रखे हुए है.